CELEX: 32010D0323
Language: bg
Date: 2010-06-10 00:00:00
Title: 2010/323/ЕС: Решение на Комисията от 10 юни 2010 година за предоставяне на дерогация във връзка с изпълнението на Регламент (ЕО) № 1165/2008 на Европейския парламент и на Съвета относно статистиката за селскостопанските животни и месото по отношение на България и Германия (нотифицирано под номер C(2010) 3617)

11.6.2010   
            
            
               BG
            
            
               Официален вестник на Европейския съюз
            
            
               L 145/15
            
         РЕШЕНИЕ НА КОМИСИЯТА
   от 10 юни 2010 година
   за предоставяне на дерогация във връзка с изпълнението на Регламент (ЕО) № 1165/2008 на Европейския парламент и на Съвета относно статистиката за селскостопанските животни и месото по отношение на България и Германия
   (нотифицирано под номер C(2010) 3617)
   (само текстовете на български и немски език са автентични)
   (2010/323/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1165/2008 на Европейския парламент и на Съвета от 19 ноември 2008 г. относно статистиката за селскостопанските животни и месото и за отмяна на директиви 93/23/ЕИО, 93/24/ЕИО и 93/25/ЕИО на Съвета (1), и по-специално член 20, параграф 1 от него,
   като взе предвид искането, внесено от България на 10 февруари 2009 г.,
   като взе предвид искането, внесено от Германия на 20 март 2009 г.,
   като има предвид, че:
   
               (1)
            
            
               В съответствие с член 20 от Регламент (ЕО) № 1165/2008 Комисията може да предостави на държавите-членки дерогация от прилагането на посочения регламент, доколкото неговото прилагане към националните статистически системи на държавите-членки изисква значителни адаптации и е вероятно да предизвика съществени проблеми от практическо естество.
            
         
               (2)
            
            
               Следва да бъдат предоставени такива дерогации на България и Германия, с оглед на това, че същите са отправили искания за тази цел.
            
         
               (3)
            
            
               В съответствие с Регламент (ЕО) № 1165/2008 държава-членка, на която е предоставена дерогация до 1 януари 2010 г., продължава да прилага разпоредбите на директиви 93/23/ЕИО (2), 93/24/ЕИО (3) и 93/25/ЕИО (4) на Съвета до посочената дата.
            
         
               (4)
            
            
               В съответствие с Регламент (ЕО) № 1165/2008 държава-членка, на която е предоставена дерогация до 1 януари 2011 г., продължава да прилага разпоредбите на Директива 93/25/ЕИО на Съвета до посочената дата,
            
         ПРИЕ НАСТОЯЩОТО РЕШЕНИЕ:
   Член 1
   1.   На България и Германия се предоставя дерогация от прилагането на Регламент (ЕО) № 1165/2008 за период, приключващ на 1 януари 2010 г.
   2.   На Германия се предоставя дерогация от прилагането на Регламент (ЕО) № 1165/2008 по отношение на овцете и козите за период, приключващ на 1 януари 2011 г.
   Член 2
   Адресати на настоящото решение са Република България и Федерална република Германия.
   Настоящото решение се прилага от 1 януари 2009 г.
   
      Съставено в Брюксел на 10 юни 2010 година.
      
         
            За Комисията
         
         Olli REHN
         
            Член на Комисиятa
         
      
   
   
      (1)  ОВ L 321, 1.12.2008 г., стр. 1.
   
      (2)  ОВ L 149, 21.6.1993 г., стр. 1.
   
      (3)  ОВ L 149, 21.6.1993 г., стр. 5.
   
      (4)  ОВ L 149, 21.6.1993 г., стр. 10.